
DR 31.3.2014 55 

 
untuk mengatasi masalah pengangguran, cadangan saya ialah agar semua belia yang aktif 
mencari pekerjaan termasuk graduan-graduan yang berdaftar dengan one-stop centre itu 
akan membantu dalam penempatan kerja berdasarkan kepada kelayakan mereka masing-
masing.  

 Tuan Yang di-Pertua, mengenai Kuala Selangor, Parlimen saya, alhamdulillah, 
saya amat menghargai dan berterima kasih dengan rakyat Kuala Selangor yang 
menyokong saya dan Barisan Nasional. Tuan Yang di-Pertua, Parlimen Kuala Selangor 
merupakan kawasan Parlimen yang sangat luas, merangkumi masyarakat bandar, pinggir 
bandar serta luar bandar serta mempunyai kepadatan penduduk yang semakin meningkat 
saban hari dan ini diakui dengan tahap kesuburan rakyat Kuala Selangor yang semakin 
meningkat setiap hari. Di sini saya mohon untuk mengangkat suara dan rakyat Kuala 
Selangor agar dapat dibantu serta dipertimbangkan oleh kerajaan melalui kementerian-
kementerian yang berkaitan.  

 Pertamanya saya mohon agar kerajaan dapat mencepatkan serta memaklumkan 
perkembangan terkini pembinaan Hospital Perubatan UiTM Puncak Alam serta adakah 
pihak kerajaan juga mempunyai perancangan untuk membina Hospital Kuala Selangor?   

 Keduanya saya mengucapkan berbanyak-banyak terima kasih kepada 
Suruhanjaya Perkhidmatan Awam Darat yang pantas menyelesaikan permasalahan bas 
awam Bestari Jaya ke Kuala Selangor dalam tempoh kurang 100 hari. Sehubungan dengan 
itu, saya juga memohon kepada Suruhanjaya Perkhidmatan Awam Darat agar dapat 
menyediakan perkhidmatan bas dan teksi awam di kawasan Saujana Utama dan juga 
Puncak Alam kerana ramai mahasiswa dan juga golongan kelas pertengahan dan termasuk 
juga golongan ibu tunggal yang mendiami di kawasan tersebut mengadu kesukaran 
mendapatkan perkhidmatan awam.  Ya, Yang Berhormat Pengerang boleh dengar ya.  

 Seterusnya saya mohon juga kepada pihak kerajaan agar dapat menyegerakan 
program pembinaan rumah mampu milik PR1MA dan juga SPNB untuk membantu 
pemilikan rumah dalam Parlimen Kuala Selangor. Ini kerana saya lihat banyak permintaan 
terutama sekali bagi anak-anak muda yang mendiami dalam Parlimen Kuala Selangor, 
mereka merintih memandangkan sehingga hari ini tidak ada langsung perumahan mampu 
milik terutama sekali yang disediakan oleh Kerajaan Negeri Selangor melalui PKNS dalam 
Parlimen Kuala Selangor.  

 Keempat, bagi mengimbangi tahap akademik anak-anak muda di Parlimen Kuala 
Selangor yang tidak dapat memasuki IPTA dan ingin menggerakkan konsep pembelajaran 
sepanjang hayat, saya amat berharap kerajaan dapat mewujudkan kolej komuniti di bawah 
Kementerian Pendidikan di dalam Parlimen Kuala Selangor.  Bagi golongan pendidik pula, 
mereka telah meminta saya bertanyakan bilakah bermulanya Kompleks Pejabat Pendidikan 
Daerah Kuala Selangor seperti yang telah diumumkan oleh Yang Amat Berhormat Timbalan 
Perdana Menteri dan pembinaan sekolah baru iaitu Sekolah Menengah Saujana Utama 
semasa Yang Amat Berhormat Perdana Menteri berkunjung ke Kuala Selangor.   

 Mengenai rintihan guru, mereka juga meminta agar infrastruktur sekolah-sekolah 
dalam Parlimen Kuala Selangor seperti Sekolah Kebangsaan Tambak Jawa, Sekolah 
Menengah Kebangsaan Jeram dan lain-lain sekolah luar bandar yang terdapat dalam 
Parlimen Kuala Selangor dapat dibaikpulih kerana banyak sekolah atapnya bocor serta 
keadaan tandas yang sangat daif serta padang seakan padang sawah bila hujan turun 
dengan lebatnya.   

 Tuan Yang di-Pertua, mengenai kes-kes kemalangan maut terutama sekali yang 
semakin meningkat dalam Parlimen Kuala Selangor yang melibatkan ramai penunggang 
motosikal, disebabkan aliran trafik yang semakin meningkat saban hari.  

 Sehubungan dengan itu, adalah amat diharapkan kerajaan dapat 
mempertimbangkan agar dapat mewujudkan pembahagi jalan sepanjang Jalan Kapar-
Bandar Kuala Selangor serta pelebaran jalan kepada dua lorong bermula Pekan Ijok hingga 
Assam Jawa serta memohon lampu jalan di Bukit Hijau, Bukit Kloh, Kampung Kuantan yang 
telah dipohon sejak sepuluh tahun yang lalu. Bagi penduduk Saujana Utama pula, mereka 
amat memerlukan lampu jalan di persimpangan masuk ke Saujana Utama. 

 Tuan Yang di-Pertua, sejarah Selangor bermula di Bukit Melawati, Kuala Selangor 
yang mana di Bukit Melawati, makam ketiga-tiga Sultan Selangor yang awal dimakamkan di 
sana.  Kuala Selangor juga mempunyai sungai yang kelip-kelipnya menjadi tarikan 
pelancong dan pengkaji serta taman alamnya merupakan kawasan hutan asli yang sangat 
memerlukan perhatian dan promosi seperti papan tanda pelancongan. Adalah amat 
diharapkan sempena Tahun Melawat Malaysia 2014, kerajaan dapat memasukkan nama 



untuk mengatasi masalah pengangguran, cadangan saya ialah agar semua belia yang aktif mencari pekerjaan termasuk graduan-graduan yang berdaftar dengan one-stop centre itu akan membantu dalam penempatan kerja berdasarkan kepada kelayakan mereka masing- masing. Tuan Yang di-Pertua, mengenai Kuala Selangor, Parlimen saya, alhamdulillah, saya amat menghargai dan berterima kasih dengan rakyat Kuala Selangor yang menyokong saya dan Barisan Nasional. Tuan Yang di-Pertua, Parlimen Kuala Selangor merupakan kawasan Parlimen yang sangat luas, merangkumi masyarakat bandar, pinggir bandar serta luar bandar serta mempunyai kepadatan penduduk yang semakin meningkat saban hari dan ini diakui dengan tahap kesuburan rakyat Kuala Selangor yang semakin meningkat setiap hari. Di sini saya mohon untuk mengangkat suara dan rakyat Kuala Selangor agar dapat dibantu serta dipertimbangkan oleh kerajaan melalui kementerian- kementerian yang berkaitan. Pertamanya saya mohon agar kerajaan dapat mencepatkan serta memaklumkan perkembangan terkini pembinaan Hospital Perubatan UiTM Puncak Alam serta adakah pihak kerajaan juga mempunyai perancangan untuk membina Hospital Kuala Selangor?. Keduanya saya mengucapkan berbanyak-banyak terima kasih kepada Suruhanjaya Perkhidmatan Awam Darat yang pantas menyelesaikan permasalahan bas awam Bestari Jaya ke Kuala Selangor dalam tempoh kurang 100 hari. Sehubungan dengan itu, saya juga memohon kepada Suruhanjaya Perkhidmatan Awam Darat agar dapat menyediakan perkhidmatan bas dan teksi awam di kawasan Saujana Utama dan juga Puncak Alam kerana ramai mahasiswa dan juga golongan kelas pertengahan dan termasuk juga golongan ibu tunggal yang mendiami di kawasan tersebut mengadu kesukaran mendapatkan perkhidmatan awam. Ya, Yang Berhormat Pengerang boleh dengar ya. Seterusnya saya mohon juga kepada pihak kerajaan agar dapat menyegerakan program pembinaan rumah mampu milik PR1MA dan juga SPNB untuk membantu pemilikan rumah dalam Parlimen Kuala Selangor. Ini kerana saya lihat banyak permintaan terutama sekali bagi anak-anak muda yang mendiami dalam Parlimen Kuala Selangor, mereka merintih memandangkan sehingga hari ini tidak ada langsung perumahan mampu milik terutama sekali yang disediakan oleh Kerajaan Negeri Selangor melalui PKNS dalam Parlimen Kuala Selangor. Keempat, bagi mengimbangi tahap akademik anak-anak muda di Parlimen Kuala Selangor yang tidak dapat memasuki IPTA dan ingin menggerakkan konsep pembelajaran sepanjang hayat, saya amat berharap kerajaan dapat mewujudkan kolej komuniti di bawah Kementerian Pendidikan di dalam Parlimen Kuala Selangor. Bagi golongan pendidik pula, mereka telah meminta saya bertanyakan bilakah bermulanya Kompleks Pejabat Pendidikan Daerah Kuala Selangor seperti yang telah diumumkan oleh Yang Amat Berhormat Timbalan Perdana Menteri dan pembinaan sekolah baru iaitu Sekolah Menengah Saujana Utama semasa Yang Amat Berhormat Perdana Menteri berkunjung ke Kuala Selangor. Mengenai rintihan guru, mereka juga meminta agar infrastruktur sekolah-sekolah dalam Parlimen Kuala Selangor seperti Sekolah Kebangsaan Tambak Jawa, Sekolah Menengah Kebangsaan Jeram dan lain-lain sekolah luar bandar yang terdapat dalam Parlimen Kuala Selangor dapat dibaikpulih kerana banyak sekolah atapnya bocor serta keadaan tandas yang sangat daif serta padang seakan padang sawah bila hujan turun dengan lebatnya. Tuan Yang di-Pertua, mengenai kes-kes kemalangan maut terutama sekali yang semakin meningkat dalam Parlimen Kuala Selangor yang melibatkan ramai penunggang motosikal, disebabkan aliran trafik yang semakin meningkat saban hari. Sehubungan dengan itu, adalah amat diharapkan kerajaan dapat mempertimbangkan agar dapat mewujudkan pembahagi jalan sepanjang Jalan Kapar- Bandar Kuala Selangor serta pelebaran jalan kepada dua lorong bermula Pekan Ijok hingga Assam Jawa serta memohon lampu jalan di Bukit Hijau, Bukit Kloh, Kampung Kuantan yang telah dipohon sejak sepuluh tahun yang lalu. Bagi penduduk Saujana Utama pula, mereka amat memerlukan lampu jalan di persimpangan masuk ke Saujana Utama. Tuan Yang di-Pertua, sejarah Selangor bermula di Bukit Melawati, Kuala Selangor yang mana di Bukit Melawati, makam ketiga-tiga Sultan Selangor yang awal dimakamkan di sana. Kuala Selangor juga mempunyai sungai yang kelip-kelipnya menjadi tarikan pelancong dan pengkaji serta taman alamnya merupakan kawasan hutan asli yang sangat memerlukan perhatian dan promosi seperti papan tanda pelancongan. Adalah amat diharapkan sempena Tahun Melawat Malaysia 2014, kerajaan dapat memasukkan nama.